Document ID: 31989D0243

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 5ης Απριλίου 1989
για τη συνέχιση της συλλογής πληροφοριών για τις δραστηριότητες των μεταφορέων που συμμετέχουν στις θαλάσσιες μεταφορές τακτικών γραμμών σε ορισμένες περιοχές εκμετάλλευσης
(89/243/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,
την απόφαση 78/774/ΕΟΚ του Συμβουλίου της 19ης Σεπτεμβρίου 1978 περί των δραστηριοτήτων ορισμένων τρίτων χωρών στον τομέα των θαλάσσιων μεταφορών (1), όπως τροποποιήθηκε από την απόφαση 89/242/ΕΟΚ (2),
το σχέδιο απόφασης που υπέβαλε η Επιτροπή (3),
Εκτιμώντας:
ότι οι πληροφορίες που έχουν συγκεντρωθεί σύμφωνα με τις αποφάσεις 79/4/ΕΟΚ (4), 80/1181/ΕΟΚ (5), 82/870/ΕΟΚ (6), 84/656/ΕΟΚ (7) και 86/646/ΕΟΚ (8), προκαλούν ανησυχία για την ανταγωνιστική θέση ορισμένων ναυτιλιακών εταιρειών τακτικών γραμμών των κρατών μελών λόγω του είδους του ανταγωνισμού που αντιμετωπίζουν από ορισμένους μεταφορείς στις περιοχές εκμετάλλευσης που αναφέρονται στο παράρτημα ΙΙ της απόφασης 79/4/ΕΟΚ· ότι, επομένως, πρέπει να συνεχιστεί η συλλογή πληροφοριών για τις εν λόγω μεταφορές για ένα ακόμη έτος·
ότι οι πληροφορίες που έχουν συγκεντρωθεί για τις μεταφορές μεταξύ της Κοινότητας και των χωρών που αναφέρονται στο άρθρο 2 της απόφασης 80/1181/ΕΟΚ, οι λεπτομέρειες της οποίας καθορίζονται από την απόφαση 81/189/ΕΟΚ (9) και η οποία παρατάθηκε με τις αποφάσεις 82/870/ΕΟΚ, 84/656/ΕΟΚ και 86/646/ΕΟΚ, προκαλούν επίσης ανησυχία για την ανταγωνιστική θέση ορισμένων ναυτιλιακών εταιρειών τακτικών γραμμών των κρατών μελών· ότι, επομένως, πρέπει να συνεχιστεί η συλλογή πληροφοριών για τις εν λόγω μεταφορές για ένα ακόμη έτος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 της απόφασης 86/646/ΕΟΚ, η ημερομηνία «31 Δεκεμβρίου 1988» αντικαθίσταται από την ημερομηνία «31 Δεκεμβρίου 1989».
Άρθρο 2
Η παρούσα απόφαση απευθύνεται στα κράτη μέλη.
Λουξεμβούργο, 5 Απριλίου 1989.

Labels: 12
8